Som Disney-figuren har frosken en nese som vokser. Mens tredokkas ansiktspryd vokste når han løy, er det trolig et ønske om kontakt med det motsatte kjønn som får froskens nese til å blåse seg opp.
- Dette er en frosk som går opp i trærne og legger egg på undersiden av blader. Hannens nese blåser seg trolig opp for å komme i kontakt med det motsatte kjønn, sier forsker Leanne Alonso til CNN.
Av de andre artene som har blitt verifisert som nye, finnes blant annet en blomsterflaggermus som drikker nektar fra regnskogen. I tillegg har forskerne funnet en svart og hvit sommerfugl og en ny, liten mus som trives i trærne.